open-index/open-wikipedia-markdown huggingface dataset:
Ամիրանտյան կղզիներ

մինի|աջից|Ամիրանտյան կղզիների քարտեզը
**Ամիրանտյան կղզիներ** (), կղզեխումբ Հնդկական օվկիանոսի արևմտյան մասում Մադագասկար կղզուց հյուսիս-արևելք, մոտ 300 կմ հարավ-արևմուտք Սեյշելյան կղզիներից։ Մտնում է Սեյշելյան կղզիների հանրապետության կազմի մեջ։

Որոշ աղբյուրներ վերագրում են այս անվանումը միայն 8 մարջանային կղզիներին և երեք ատոլներին (որոնք բաղկացած են 18 կղզյակներից) ընդհանուր մակերեսը 9,91 կմ²։ Ընդ որում համարվում է, որ կղզիների բնակչությունը ավելի քիչ է քան 100 մարդը, որոնցից 50 ապրում է Դերոշ կղզու վրա։ Կղզիներից հինգը բնակելի են։

Որոշ աղբյուրներ հաշվում են 24 կղզիներ, միացնելով կղզեխմբմբին նաև հարևան կղզիները (օրինակ՝ Ալֆոնս ատոլը)։

Այլ աղբյուրներ նշում են 150 կղզիներ, մոտ 85 կմ² ընդհանուր մակերեսով։

Այս կղզիները հայտնաբերվել են 1502 թվականին Վասկո դա Գամայի արշավախմբի կողմից, անվանվել են *Իլյաս դե Ամիրանտե* (, Ադմիրալի կղզիներ)։ 1742 թվականին Ֆրանսիան հայտարարեց այս կղզիները իր գաղութ։ Նապոլեոն Բոնապարտի պարտությունից հետո, կղզիները 1814 թվականին անցել են Բրիտանիային և հատկացվել էին Մավրիկիային։ 1909 թվականին Սեյշելյան կղզիները դարձան առանձին գաղութ և ներառում էին իրենց մեջ նաև Ամիրանտյան կղզիները։ 1965 թվականին Դերոշ կղզին փոխանցվեց Բրիտանիային։ 1976 թվականին կղզիները անցան Սեյշելյան կղզիների հանրապետության կառավարման տակ, որը այն ժամանակ ստացավ անկախություն։

## Ծանոթագրություններ

Կատեգորիա:Կղզեխմբեր այբբենական կարգով
Կատեգորիա:Հնդկական օվկիանոսի կղզիներ
Կատեգորիա:Սեյշելյան կղզիներ
Անտիլյան կղզիներ

**Անտիլյան կղզիներ**, ընկած են Հյուսիսային և Հարավային Ամերիկայի միջև և կազմում են կարծես թե կոտրատվող շարունակություն մայրցամաքի համար։ Պարիա ծովածոց Օրինոկոյի գետաբերանի մոտ մինչև Ֆլորիդայի նեղուց նրանք տարածվում են լայնության 13 աստիճանների չափով և հսկայական կիսաշրջանով շրջափակում են Մեքսիկական ծոցն և Անտիլյան (Կարիբյան) ծովը։ Միասին ունեն 228 662 կմ² մակերես և 42 միլիոն մարդ բնակչություն (XXI դարասկիզբ)։ Անվանվել են իսպանացի ծովագնացների կողմից, ովքեր ընդունել էին այս կղզիները որպես առասպելական Անտիլիա կղզին։

Կղզիները բաժանվում են երկու գլխավոր խմբի՝ Մեծ և Փոքր Անտիլյան կղզիներ`
* Առաջին խմբին են պատկանում 4 կղզի` Կուբան, Հայիթին (անցյալում կոչվել է Էսպանյոլա), Ճամայկա և Պուերտո-Ռիկոն, նրանցից առաջին երկուսը և վերջինը (ամենափոքրը) կազմում են համարյա ուղիղ գիծ, ուղղված դեպի Յուկատան թերակղզին։
* Փոքր Անտիլյան կղզիները, թվով մոտ 50, ընկած են 10 - 19° հս. լ. և կազմում են կոր, որը սկսվում է Տրինիդադի մոտ և ձգվում է մինչև Պուերտո-Ռիկոյի արևելյան անկյունը։

Կատեգորիա:Անտիլյան կղզիներ
Կատեգորիա:Կղզեխմբեր այբբենական կարգով
Կատեգորիա:Կարիբյան ծովի կղզիներ
Նորդենշյոլդի կղզեախումբ

մինի|աջից|Նորդենշյոլդի կղզեխումբը
**Նորդենշյոլդի կղզեախումբ**, կղզիներ Կարայի ծովի հարավարևելյան մասում, որոնք ձգվում են արևմուտքից արևելք մոտ 93 կմ։ Տեղակայված են Թայմիր թերակղզուց մի փոքր հյուսիս-արևմուտք։ Նորդենշյոլդի կղզեախմբից հարավ գտնվում է Թայմիր կղզին։ Կղզիները մտնում են Ռուսաստանի Կրասնոյարսկի երկրամասի կազմի մեջ։

Կղզեախումբը բաղկացած է 90 կղզիներից, որոնք կազմում են մի քանի կղզեախմբեր՝ Վիլկիցկու, Արևելյան, Լիտկեի, Պախտուսովի և Ցիվոլկոյի կղզիներ։ Կղզիներն առավելապես կազմված են հրաբխային ապարներից։ Բուսականությունը` արկտիկ տունդրային է։ Կղզիներն ստացել են իրենց անվանումը Ադոլֆ Էրիկ Նորդենշյոլդի պատվին։

Կատեգորիա:Կարայի ծովի կղզիներ
Կատեգորիա:Կղզեխմբեր այբբենական կարգով
Կատեգորիա:Ռուսաստանի կղզիներ
Բիսմարկի կղզեխումբ

**Բիսմարկի կղզեխումբ** () (նախկինում՝ Նոր Բրիտանիա), Մելանեզիայի կղզեխմբերից մեկը Խաղաղ օվկիանոսում, գտնվում է Նոր Գվինեայից հյուսիս-արևելք։ Պապուա-Նոր Գվինեա պետության մաս։ Մակերեսը մոտ 49 700 կմ²։ Բնակչությունը՝ 472 000 մարդ (2000)։

## Աշխարհագրություն
Կազմված ե երկու մեծ կղզինեից (Նոր Բրիտանիա և Նոր Իռլանդիա), Ծովակալության կղզիներից և այլ, ավելի փոքր կղզիներից։

Խոշոր կղզիները լեռնոտ են (Նոր Բրիտանիա կղզու վրա առավելագույն բարձրությունը մոտ 2300 մ), փոքրերը՝ հրաբխային և մարջանային են, կան գործող հրաբուխներ։ Կղզիները ծածկված են խոնավ-արևադարձային անտառներով։

մինի|314x314px|Պապուա - Նոր Գվինեայի նահանգ

## Պատմություն
Հայտնաբերվել են 1616 թվականին հոլանդացի Վ. Սխաուտենի և Յ. Լեմերի կողմից, 1884 թվականին դարձել են գերմանական գաղութ և անվանվել են Օտտո ֆոն Բիսմարկի պատվին։

1943 թվականին, համաձայն ճապոնական հրամանատարության «Z» պլանի, այստեղով անցնում էր պաշտպանության գիծը։

## Բնակչություն
Էթնիկական կազմը՝ մելանեզիացիներ և պապուասներ։ Նշանակալի բնակավայրերը և նավահանգիստներն են՝ Ռաբաուլ (Նոր Բրիտանիա կղզի), Կավիենգ (Նոր Իռլանդիա կղզի), Լորենգաու (Ծովակալության կղզիներ)։

## Տնտեսություն
Աճեցվում է կոկոս, բանան, շաքարեղեգ, ծխախոտ, բամբակ։ Ձկնորսություն և մարգարիտների որս։

## Տես նաև
* Միոկո (կղզի)

Կատեգորիա:Ավստրալիայի և Օվկիանիայի կղզեխմբեր
Կատեգորիա:Բիսմարկի կղզեխումբ
Կատեգորիա:Կղզեխմբեր այբբենական կարգով
Կատեգորիա:Պապուա Նոր Գվինեայի կղզիներ
Կատեգորիա:1914 հիմնադրումներ Ավստրալիայում
Կղզեխումբ

[alt=|մինի|[Եգեյան ծովի կղզիները]]
**Կղզեխումբ** (*արշիպելագ*) (), կղզիների խումբ, որոնք տեղաբաշխված են իրար մոտ, և սովորաբար ունեն միևնույն ծագում (մայրցամաքային, հրաբխային, մարջանային) և նման երկրաբանական կառուցվածք. Որոշ կղզեխմբերում կղզիները կարող են ունենալ նաև տարբեր ծագում։

Կղզեխմբից կազմված ամենամեծ երկիրը Ինդոնեզիան է։ Այլ օրինակներ են Ճապոնիան, Ֆիլիպինները, Նոր Զելանդիան և Մեծ Բրիտանիան։ Ամենաշատ կղզիներ ընդգրկող կղզեխումբը  Ֆիննական կղզեխումբն է (տարբեր հաշվարկներով 20―ից 50 հազար)։

## Եզրույթի ծագում
«Արշիպելագ» բառը ծագել է հունարեն *a]rche*՝ սկիզբ, գլխավորություն և *pelages*՝ ծով բառերից , ի սկզբանե այս անվանումը օգտագործվում էր միայն Էգեյան ծովում գտնվող հունական կղզիների համար։

## Խոշոր կղզեխմբեր
մինի|Հարավային Շետլանդյան կղզիներ — արկտիկ կղզիների խումբ
մինի|Կերգելեն կղզեխումբ — մեկ խոշոր կղզի և բազմաթիվ փոքր
մինի|Նոր Երկիր — երկու մեծ կղզի և մի քանի փոքրներ
* Ազորյան կղզիներ
* Ալանդյան կղզիներ
* Ալեքսանդրի կղզեխումբ
* Ամիրանտյան կղզիներ
* Անտիլյան կղզիներ
* Նորդենշելդի կղզեխումբ
* Բիսմարկի կղզեխումբ
* Բրիտանական կղզիներ
* Հավայան կղզիներ
* Հեբրիդյան կղզիներ
* Հունական կղզեխումբ
* Կանաչ հրվանդանի կղզիներ
* Ֆրանց Յոզեֆի երկիր
* Զոնդյան կղզիներ
* Կանադական արկտիկական կղզեխումբ
* Կարոլինյան կղզիներ
* Կանարյան կղզիներ
* Կերգելեն կղզիներ
* Կորեական կղզեխումբ
* Կուրիլյան կղզիներ
* Մալայան կղզեխումբ
* Արևմտաէստոնական կղզեխումբ
* Նոր Զելանդիա
* Նոր Երկիր 
* Նորսիբիրական կղզիներ
* Նորմանդյան կղզիներ
* Հրո երկիր 
* Օրկնեյան կղզիներ
* Պարի կղզեխումբ
* Հյուսիսային երկիր 
* Սենկակու
* Սոլովկի
* Սողոմոնյան կղզիներ
* Ֆարերյան կղզիներ
* Ֆոլկլենդյան կղզիներ
* Չիլիական կղզեխումբ
* Շանտարյան կղզիներ
* Շպիցբերգեն կղզեխումբ
* Հարավային Շետլանդյան կղզիներ
* Ճապոնական կղզիներ

Կատեգորիա:Կղզեխմբեր
Կատեգորիա:Կղզիներ
Կատեգորիա:Աշխարհագրություն
Կատեգորիա:Ռելիեֆի տեսակներ
Կատեգորիա:Գեոմորֆոլոգիա
Բրիտանական կղզիներ

**Բրիտանական կղզիներ** (, , , ), կղզեխումբ Եվրոպայի հյուսիս-արևմուտքում, Հյուսիսային ծովի և Ատլանտյան օվկիանոսի միջև։ Բրիտանական կղզիների վրա են տեղաբաշխված Մեծ Բրիտանիա և Իռլանդիա պետությունները, ինչպես նաև բրիտանական թագավորական իշխանության տակ գտնվող տարածքները։

մինի|ձախից
Կղզիների մակերեսը կազմում է 315,1 հազար կմ²։ Եվրոպայի մայրցամաքային մասից կղզիները անջատված են Հյուսիսային ծովով և Պա-դե-Կալե և Լա Մանշ նեղուցներով։

Ներառում են խոշոր կղզիներ՝ Մեծ Բրիտանիան և Իռլանդիան, որոնք իրարից բաժանված են Իռլանդական ծովով և Հյուսիսային և Սուրբ Գեորգի նեղուցներով, ինչպես նաև Հեբրիդյան, Օրկնեյան, Շետլանդական կղզեխմբերը, Անգսլի, Մեն, Ուայթի, Արրան և այլ կզղիները։ Երբեմն Բրիտանական կղզիներին են միացնում նաև Նորմանդական կղզիները, որպես Մեծ Բրիտանիային պատկանող կղզիներ, սակայն գտնվում են Ֆրանսիայի ափերին մոտ։
Իռլանդիայում «Բրիտանական կղզիներ» անվանումից խուսափում են, որպեսզի չհասկացվի, թե Իռլանդիան մտնում է Բրիտանական թագավորության կազմի մեջ։ Իռլանդացիներն ավելի շատ գործածում են «Իռլանդիա և Բրիտանիա» արտահայտությունը։ Հազվադեպ կղզիախումբը կոչվում է նաև «Ատլանտյան կղզեխումբ»։

Կատեգորիա:Բրիտանական կղզիներ
Կատեգորիա:Եվրոպայի կղզեխմբեր
Կատեգորիա:Եվրոպայի տարածաշրջաններ
Կատեգորիա:Կղզեխմբեր այբբենական կարգով
Հեբրիդյան կղզիներ

[մինի|300px|Հեբրիդյան կղզիներ. Վարդագույն` [Ներքին Հեբրիդներ|Ներքին, նարնջագույն` Արտաքին Հեբրիդներ]]
**Հեբրիդյան կղզիներ** ( , ), կղզեխումբ Ատլանտյան օվկիանոսում Շոտլանդիայի արևմտյան ափերի մոտ։ Մտնում է Բրիտանական կղզիների կազմի մեջ։ Կղզեխմբի երկու կղզիների շղթաները Ներքին և Արտաքին Հեբրիդները, իրարից բաժանված են Լիթլ-Մինչ և Նորտ-Մինչ նեղուցներով, ինչպես նաև ներքին Հեբրիդյան ծովով։

## Նկարագիրը
Հեբրիդյան կղզիներ իրենցից ներկայացնում են լայն բաշխված կղզիների խումբ, կազմված մոտ 500 ժայռոտ, առավելապես բարձր կղզիներից։ Նրանցից մոտ 100 բնակեցված են։ Մակերեսը, մոտ 7,5 հազար կմ², որից 1,6 հազար կմ² զբաղեցված է լճերով։ Մակերևույթի մեծ մասը քարքարոտ, ճահճոտ հարթավայրեր են (տորֆեր)։ Կան ցածրադիր սարահարթեր, մինչև 1009 մ, ինչպես նաև լավային դաշտեր և հինավուրց սառցակալման հետքեր (տրոգեր, կառեր)։

Կլիման խոնավ ծովային է, հունվարի միջին ջերմաստիճանը կազմում է 4-6 °С, հուլիսինը՝ 12-14&nbsp;°C։ Տեղումները շատ են, մինչև 2000 մմ տարվա ընթացքում։

Բնակիչները հիմնականում զբաղվում են ձկնորսությամբ և անասնապահությամբ։ Արտադրվում է բրդյա գործվածքներ (թվիդ), կա տուրիզմ։ Խոշորագույն քաղաքը՝ Ստորնուեյ Լյուիս կղզու վրա։

## Պատմություն
Այս կղզիների առաջին բնակիչները, ամենայն հավանականությամբ պիկտերն են եղել, որոնք 843 թվականից սկսած համարվում էին շոտլանդական թագավորների հպատակներ, իսկ XII դարում փաստորեն ամբողջովին ձուլվել են սքոթերի մեջ։ Երկար դարերի ընթացքում կղզիները իրականում գտնվում էին շոտլանդական ավագների իշխանության տակ։ 1748 թվականի պառլամենտական ակտը նրանց զրկել է այդ իրավունքներից, սակայն մինչ օրս էլ հողերի մեծ մասը գտնվում է շոտլանդական ցեղերի (կլաներ) ղեկավարների սեփականության մեջ։

## Աղբյուրներ
## Ծանոթագրություններ

Կատեգորիա:Կղզեխմբեր այբբենական կարգով
Կատեգորիա:Միացյալ Թագավորության կղզիներ
Կատեգորիա:Շոտլանդիայի կղզիներ
Նանեի տաճար (Թիլ)

**Նանեի տաճար**, հայ հեթանոսական տաճար Մեծ Հայքի Եկեղյաց գավառի Թիլ ավանում։ Այն ավերել է Գրիգոր Լուսավորիչը՝ Հայաստանում քրիստոնեությունը տարածելու ժամանակ։ Նանեի պաշտամունքը սերտորեն կապված էր Անահիտի պաշտամունքի հետ։ Նանեի տաճարը Եկեղյաց գավառի Թիլ ավանում էր՝ Անահիտի տաճարի մոտակայքում։ Հիմա էլ հաճախ մեծ մորը՝ տատին, ասում են նաև նանե, նան, որը վկայում է Նանե դիցուհու՝ մարդաստվածության հետ կապի և ժողովրդի մեջ նրա անվան ու պաշտամունքի տարածվածության մասին։

Կատեգորիա:Հայկական հեթանոսական տաճարներ
Կանադական Արկտիկական կղզեխումբ

աջից|մինի|338px|Կանադական արկտիկական կղզեխմբի քարտեզը
**Կանադական արկտիկական կղզեխումբ** (, , Կանադայում այն հաճախ անվանում են պարզապես **Արկտիկական կղզեխումբ**), աշխարհի ամենամեծ (ավելին քան 1,4 միլիոն կմ²) կղզեխմբերից մեկը, գտնվում է Կանադայի մայրցամաքային մասից հյուսիս։

## Աշխարհագրական դիրք
Կղզիների տարածքի հիմնական մասը պատկանում է Նունավուտ տարածքին, ավելի փոքր մասը հատկացվում է Հյուսիսարևմտյան տարածքներին։ Կղզիները ընկած են Հյուսիսային սառուցյալ օվկիանոսի ավազանում, միայն հարավարևելյան մասը գտնվում է Ատլանտյան օվկիանոսում։

Կղզեխմբի երեք կղզիները (Բաֆինի երկիր, Վիկտորիա և Էլսմիր) մտնում են աշխարհի տարածքով ամենամեծ կղզիների տասնյակի մեջ։ Կանադական կղզիներից ամենամեծ տասից ինը պատկանում են այս կղզեխմբին։ Ընդհանուր առմամբ, Կանադական արկտիկական կղզեխմբի կազմի մեջ են մտնում 36 563 կղզի, որոնցից 15-ը ունեն 10 հազար կմ²-ուց մեծ մակերես։

Գտնվում է մայրցամաքային ծանծաղուտում։ Օգտակար հանածոներից կան պղինձ, նավթ, գազ, երկաթ։ Կլիման արկտիկական է, արևելքում՝ ծովային, արևմուտքում՝ ցամաքային։ Տարածված է բազմամյա սառածությունը (154 հզ. կմ²)։ Հյուսիսում՝ տիրապետում է արկտիկական անապատը, հարավում՝ տունդրան։ Առավել տարածված կենդանիներից են հյուսիսային եղջերուն, սպիտակ արջը, բևեռաղվեսը, ծովերում՝ փոկը, կետը։

Կղզիների կլիման չափազանց խիստ է, արկտիկական։ Ցածրադիր, ափամերձ տարածքները զբաղեցնում է տունդրան, իսկ բարձունքները ծածկված են արկտիկական անապատով։ Շատ հազվադեպ հանդիպում են թփուտներ։

Առավելագույն բարձրությունը 2616 մ (Բարբո պիկ) է ծովի մակերևույթից։

250px|մինի|ձախից|Պիկ Բարբո (2616 մ), Էլսմիր կղզու ամենաբարձր գագաթը

## Բնակչություն
Կղզիների մեծ մասը անմարդաբնակ է։ Բնակավայրերը կամ էսկիմոսների ավաններ են, կամ ռազմական բազաներ, կամ էլ գիտահետազոտական կայաններ։ Բնակչությունը կազմում է 14000 մարդ։

## Պատկերասրահ

Baffin Island Northeast Coast 1997-08-07.jpg|Բաֆֆինի կղզի
Akpatokisland.png| Կանադական արկտիկական կղզեխումբ
Location Canadian Arctic Archipelago.png|Կանադական արկտիկական կղզեխմբի դիրքը


Lichen on Nunavut rocks -d.jpg
Nunavut Southampton Island.png
Southampton Island 1913.jpg
Southampton Island map, 1910, BAGS.jpg
Wfm southampton island.jpg
Southampton Island.png


## Գրականություն
* Hans Frebold։ Geologie der Arktis. 1. Auflage. Band 1, Gebr. Borntraeger, Stuttgart 2004.

## Ծանոթագրություններ

Կատեգորիա:Կանադայի կղզիներ
Կատեգորիա:Կղզեխմբեր այբբենական կարգով
Կալեն Էսպերյան

**Կալեն Էսպերյան** (), ամերիկահայ օպերային երգչուհի (լիրիկական սոպրանո)։ Խաղացանկը ընդգրկում է հիմնականում Ջուզեպպե Վերդիի և Ջակոմո Պուչչինիի ստեղծագործությունները։

## Գործունեություն
1980-1990–ական թթ. հանդես է եկել «Մետրոպոլիտեն օպերա» (Լուիզայի դերերգ, Վերդիի «Լուիզա Միլլեր» օպերա), Լոնդոնի «Քովենտ-Գարդեն» (Դեզդեմոնայի և Ամելիայի դերերգեր Վերդիի «Օթելլո» և «Սիմոն Բոկանեգրա» օպերաներում), «Լա Սկալա» (Մինայի դերերգ, Վերդի «Ստիֆելիո»), Փարիզի ազգային օպերա (Դեզդեմոնա, Վերդիի «Օթելլո» օպերա), Բուենոս Այրեսի «Կոլոն» (Միմի, Պուչինիի «Բոհեմ» օպերա), Չիկագոյի «Լիրիկ օպերա» (Լիուի, Դեզդեմոնայի և Ալիսա Ֆորդի դերերգերը համապատասխանաբար Պուչչինիի «Տուրանդոտ», Վերդիի «Օթելլո» և «Ֆալստաֆ» օպերաներ) թատրոններում, ինչպես նաև Եվրոպայի և ԱՄՆ այլ օպերային բեմերում։

## Ծանոթագրություններ

## Արտաքին հղումներ
*Պաշտոնական կայք 

Կատեգորիա:Հայ սոպրանոներ
Կատեգորիա:Ամերիկացի օպերային երգչուհիներ
Կատեգորիա:Հայ օպերային երգչուհիներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի օպերային երգչուհիներ
Չանգ Կըն Սոկ

**Չանգ Կըն Սոկ** (հանգըլ՝ 장근석, ), հարավկորեացի դերասան, երգիչ և մոդել։ Առավել հայտնի է 2009 թ.-ին նկարահանված «Դու գեղեցիկ ես» դրամայից, որտեղ խաղում է խմբի առաջնորդ Հուան Տե-Կյոնի դերը, դերասաններ Լի Հոնգ Կիի, Ջունգ Յոնգ Հվայի, Փակ Շին Հյեի և Յուիի հետ միասին։ Նաև հայտնի է 2010 թ.-ին նկարահանված ռոմանտիկ կոմեդիա «Մերին ամբողջ գիշեր դրսում մնաց» սերիալից, որտեղ մարմնավորում է Կան Մյու-Գյոլի դերը, դերասանուհի Մուն Կըն Յանգի հետ։ Նրան կոչում են Ասիայի Արքայազն իր դերասանական, երգելու և պարելու ունակությունների համար։

## Կենսագրություն
Այն բանից հետո, երբ մի գործակալ բացահայտեց Կըն Սոկին, նա սկսեց աշխատել որպես երեխա մոդել։ Այդ ժամանակ Կըն Սոկի ծնողները վաճառում էին իրենց տունը։ Գործակալը, որը ապագա գնորդ էր, նկատեց Կըն Սոկին։ Տեսնելով նրա պոտենցիալը, գործակալը առաջարկեց Կըն Սոկի ծնողներին՝ թույլ տալ տղային սկսել իր կարիերան որպես մոդել։

Կըն Սոկը իր դերասանական կարիերան սկսեց 1997 թվականին նկարահանված Selling Happiness (Haengbokeul Pabmoda) կոմեդիայում։ Դրանից հետո նա շարունակեց աշխատել հեռուստատեսությունում որպես երեխա դերասան։ Միջին դպրոցում Կըն Սոկը առաջին անգամ լսեց փոփ-երգիչ Կեն Հիրայի երգերը։ Նա այնքան էր ոգեշնչվել նրանով, որ սկսեց ինքնուրույն ճապոներեն սովորել։ Ավագ դպրոցի առաջին տարիների ընթացքում Չան Կըն Սոկը տեղափոխվեց Նոր Զելանդիա, որտեղ նա 2003 թվականից սկսեց հաճախել Նելսոն քոլեջ՝ անգլերեն և ճապոներեն սովորելու համար։ Շնորհիվ Նոր Զելանդիայում սովորած տարիներին, նա կարողանում է խոսակցական մակարդակով հաղորդակցվել այդ երկու լեզուներով։

Չնայած այն հանգամանքին, որ Չան Կըն Սոկը ցանկանում էր շարունակել ուսումը Նոր Զելանդիայում, Հարավային Կորեայից ստանալով աշխատանքի առաջարկ, որն էր նկարահանվել հայտնի Էմ Բի Սի ալիքի Nonstop 4 կոմեդիայում, նա ստիպված եղավ հետ գնալ իր երկիր։ Այդ կոմեդիայից հետո Կըն Սոկն իրեն համարում էր անհաջող դերասան և չէր կարծում, որ ուներ լավ դերասանական ունակություններ։ Դրանից հետո նա որոշեց ամեն ինչ նորից սկսել և նվիրվել իսկական դերասան դառնալու գործին։

2005 թվականին Էս Բի Էս ալիքիով ցուցադրված «Lovers in Prague» դրամայում Կըն Սոկի՝ նախագահի տղայի մարմնավորած դերը, դարձավ մեծ հիթ և լավ ընդունվեց դրամաների երկրպագուների կողմից։

2006 թվականին, Կըն Սոկը մուտք գործեք մեծ կինո One Missed Call: Final ճապոնական սարսափ ֆիլմով, որտեղ խաղում էր համր տղայի դերը։ Իր դերին նախապատրաստվելու համար նա նաև սովորեց ժեստերի լեզուն։ Օգտագործելով ճապոներենի իր գիտելիքները Կըն Սոկը առանց դժվարությամբ կարողանում էր շփվել իր ճապոնացի գործընկերների հետ։

Փոքր կինոյում նրա հաջորդ դերը Կիմ Ըն Հոն էր ով Հուան Ջին Ի-ի առաջին սերն էր «Հուան Ջին Ի» հեռուստասերիալում։

## Ծանոթագրություններ

Կատեգորիա:1987 ծնունդներ
Կատեգորիա:21-րդ դարի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի երաժիշտներ
Կատեգորիա:Հարավկորեացի երգիչներ
Կատեգորիա:Հարավկորեացի կինոդերասաններ
Կատեգորիա:Հարավկորեացի կինոռեժիսորներ
Կատեգորիա:Հարավկորեացի մոդելներ
Կատեգորիա:Օգոստոսի 4 ծնունդներ
Կատեգորիա:Հարավկորեացի պարողներ
Կատեգորիա:Հարավկորեացի հեռուստատեսային դերասաններ
Հայկական լեգեոն (Ֆաշիստական Գերմանիա)

**812-րդ հայկական գումարտակ** (), հայտնի է նաև որպես **Հայկական լեգեոն**, Վերմախտի զորամիավորումներից մեկը Երկրորդ համաշխարհային պատերազմի ժամանակ։ Այն ներառում էր 11.000-20.000 զինվոր։

## Պատմություն
Երկրորդ համաշխարհային պատերազմի ժամանակ Վերմախտի արտաքին միավոր էր, հիմնականում կազմավորված Կարմիր բանակից գերեվարված հայերից Դրաստամատ Կանայանի գլխավորությամբ։ Լեգեոնի հիմնադրման հռչակված նպատակն էր Հայաստանի վերականգնումը որպես Խորհրդային Միությունից անկախ պետություն։

## Տես նաև
* Գերտրուդա գործողություն
* Թուրքեստանի լեգեոն
* Ադրբեջանական լեգեոն
* Վրացական լեգեոն (1914-1918)
* Վրացական լեգեոն (1941-1945)
* Արևելյան լեգեոններ

## Գրականություն
*Thomassian, Levon. *Summer of '42: A Study of German-Armenian Relations During the Second World War*. Atglen, PA: Schiffer Military History, 2012.
*Battalion Zaytun

Կատեգորիա:Երկրորդ համաշխարհային պատերազմին մասնակցած հայեր
Կատեգորիա:Նացիստական Գերմանիայի օտարերկրյա կամավորական միավորներ
Կատեգորիա:Վերմախտի օտարերկրյա կամավորական միավորներ
Կատեգորիա:Հայաստանի ռազմական պատմություն
Կատեգորիա:1942 հիմնադրված ռազմական միավորներ և կազմավորումներ
Կատեգորիա:1944 կազմալուծված ռազմական միավորներ և կազմավորումներ
Սերգո Կարապետյան

[մինի|Սերգո Կարապետյանը [Ագրոբիզնեսի ուսուցման կենտրոն|ԱՈւԿ-ում]]

**Սերգո Վաչագանի Կարապետյան** (), ՀՀ գյուղատնտեսության նախարար (2013-2016), նախկին ՕԵԿ-ական։

## Կրթություն
1979-1984 թթ. Հայկական գյուղատնտեսական ինստիտուտ։

## Աշխատանքային գործունեություն
* 1965-1972 թթ. - սեզոնային բանվոր, որակի հսկիչ, հերթափոխային քիմիկ, ավագ ապրանքագետ առաքման գծով, տեխնիկայի անվտանգության գծով ինժեներ, գործարանի գլխավոր էներգետիկ
* 1972-1986 թթ. - Արտաշատի պահածոների «Սովխոզ» գործարանի գլխավոր ինժեներ, գլխավոր տնօրեն
* 1986-1996 թթ. - Ազատի լիասիստեմ ֆորելային տնտեսության տնօրեն
* 1996-2011 թթ. - Արտաշատի պահածոների գործարան ԲԲ ընկերության նախագահ, գլխավոր տնօրեն։
* 2010 թ. դեկտեմբերի 31-ին ՀՀ Նախագահի հրամանագրով նշանակվել է ՀՀ գյուղատնտեսության նախարար։
* 2012 թ. հունիսի 16-ին ՀՀ Նախագահի հրամանագրով նշանակվել է ՀՀ գյուղատնտեսության նախարարի պաշտոնում։
* 2013 թ. մայիսի 8-ին ՀՀ Նախագահի հրամանագրով վերանշանակվել է ՀՀ գյուղատնտեսության նախարարի պաշտոնում։
* 2014 թ. մայիսի 3-ին ՀՀ Նախագահի հրամանագրով վերանշանակվել է ՀՀ գյուղատնտեսության նախարարի պաշտոնում (պաշտոնավարել է մինչև 2016 թվականի սեպտեմբերի 20-ը)։
«Օրինաց երկիր» կուսակցության անդամ էր։ 2014 թ. ապրիլի 16-ին իր դիմումի համաձայն դուրս է եկել կուսակցությունից։

## Պարգևներ
* «Հայրենիքին մատուցած ծառայությունների համար» 2-րդ աստիճանի մեդալ (2011)։
* «Հայրենիքին մատուցած ծառայությունների համար» 1-ին աստիճանի մեդալ (2014)
Ամուսնացած էր, ունի երկու երեխա։

## Ծանոթագրություններ

Կատեգորիա:1948 ծնունդներ
Կատեգորիա:COVID-19-ից մահացածներ
Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:«Հայրենիքին մատուցած ծառայությունների համար» լրիվ մեդալակիրներ
Կատեգորիա:Արտաշատ քաղաքում ծնվածներ
Կատեգորիա:ՀԱԱՀ շրջանավարտներ
Կատեգորիա:ՀՀ կառավարության անդամներ
Կատեգորիա:Հայ քաղաքական գործիչներ
Կատեգորիա:Հայաստանի գյուղատնտեսության նախարարներ
Կատեգորիա:ՕԵԿ անդամներ
Կատեգորիա:Օգոստոսի 6 ծնունդներ
Գերասիմ Ալավերդյան

**Գերասիմ Վիկտորի Ալավերդյան** (), ՀՀ գյուղատնտեսության նախարար (2009-2010)

## Կենսագրություն
Ծնվել է 1965 թ. մայիսի 8-ին, Կապանի շրջանի Սրաշեն գյուղում։ 1991 թ. ավարտել է Երևանի պոլիտեխնիկական ինստիտուտի տեխնոլոգիական ֆակուլտետը։

## Աշխատանքային գործունեություն
* 1983-1985 թթ. ծառայել է Խորհրդային բանակի ներքին զորքերում։
* 1985-1994 թթ. աշխատել է Կապանի թիվ 1 արտադրական միավորումում՝ որպես բանվոր, ապա ենթավարպետ, տեղամասի պետ։
* 1994-2003 թթ. աշխատել է Կապանի տարածքային հարկային տեսչությունում՝ որպես պետական հարկային տեսուչ, ապա՝ ավագ տեսուչ, ապա՝ ՀՀ պետական եկամուտների նախարարության օպերատիվ հետախուզության վարչության Սյունիքի մարզային բաժնի պետ։
* 2004-2008 թթ. աշխատել է ՀՀ Ազգային Ժողովի Վերահսկիչ պալատում՝ որպես խորհրդի անդամ, ապա՝ Պետական բյուջեի վերահսկողության վարչության պետ, սպասարկել է գյուղատնտեսության, բնապահպանության և ջրային համակարգի ոլորտները։
* 2009 թ. մայիսի 12-ին ՀՀ Նախագահի հրամանագրով նշանակվել է ՀՀ գյուղատնտեսության նախարար։
* 2010 թ. դեկտեմբերի 31-ին ՀՀ Նախագահի հրամանագրով ազատվել է ՀՀ գյուղատնտեսության նախարարի պաշտոնից։

«Օրինաց երկիր» կուսակցության անդամ, ՕԵԿ ագրարային հարցերի հանձնաժողովի նախագահ։

## Ընտանիք
Ամուսնացած է, ունի երկու զավակ։

## Ծանոթագրություններ

Կատեգորիա:ՀՀ կառավարության անդամներ
Կատեգորիա:Հայ քաղաքական գործիչներ
Կատեգորիա:Հայաստանի գյուղատնտեսության նախարարներ
Կատեգորիա:Սրաշեն գյուղում ծնվածներ
Կատեգորիա:ՕԵԿ անդամներ
Արամայիս Գրիգորյան

**Արամայիս Թեմուրի Գրիգորյան** (), ՀՀ պետական գործիչ, ՀՀ բնապահպանության նախկին նախարար (2014 թվականի ապրիլ - 2016 թվականի սեպտեմբեր)։

## Կրթություն
* 1988 թվականին ավարտել է Սանկտ Պետերբուրգի (ՌԴ) թեթև արդյունաբերության ինստիտուտը։

## Աշխատանքային գործունեություն
* 1985-1987 թվականներին ծառայել է խորհրդային բանակում։
* 1987-1988 թթ. աշխատել է Արարատի տրիկոտաժի ֆաբրիկայում որակի գծով ճարտարագետ։
* 1988-1990 թթ. - ՀԼԿԵՄ Արարատի շրջկոմի կազմակերպական բաժնի վարիչ։
* 1999-2002 թթ.` Ավշարի գինու գործարանի փոխտնօրեն։
* 2002-2003 թթ.` Ավշարի գինու գործարանի գլխավոր տնօրեն։

## Պետական և քաղաքական գործունեությունը
* 2003 թվականի մայիսի 25-ին ԱԺ պատգամավոր է ընտրվել թիվ 25 ընտրատարածքից։ Մինչև 2006 թվականի հունիսի 2-ը՝ ՀՀ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ 2006 թ. հունիսի 2-ից՝ Պաշտպանության, ազգային անվտանգության և ներքին գործերի մշտական հանձնաժողովի նախագահ։
* 2007 թվականի մայիսի 12-ին ԱԺ պատգամավոր է ընտրվել ՀՅԴ համամասնական ընտրացուցակով։ ՀՅԴ խմբակցության անդամ։
* 2008 թվականի հունիսի 2-ին Հայաստանի Նախագահի հրամանագրով նշանակվել է Հայաստանի գյուղատնտեսության նախարար։
* 2009 թ. մայիսի 12-ին ՀՅԴ իշխող կոալիցիայից դուրս գալու կապակցությամբ Հայաստանի Նախագահի հրամանագրով ազատվել է Հայաստանի գյուղատնտեսության նախարարի պաշտոնից։
* 2013 թվականի հոկտեմբերի 10-ին Հայաստանի Կառավարության որոշմամբ նշանակվել է Հայաստանի Արարատի մարզպետ։
* 2014 թվականի ապրիլի 30-ին Հայաստանի Կառավարության որոշմամբ ազատվել է Հայաստանի Արարատի մարզպետի պաշտոնից՝ այլ աշխատանքի անցնելու կապակցությամբ։
* 2014 թվականի ապրիլի 30-ին ՀՀ Նախագահի հրամանագրով նշանակվել է Հայաստանի բնապահպանության նախարար։ Պաշտոնավարել է մինչև 2016 թ․-ը։
Անկուսակցական է։

## Ծանոթագրություններ

Կատեգորիա:1965 ծնունդներ
Կատեգորիա:Արարատի մարզպետներ
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՅԴ անդամներ
Կատեգորիա:Հայ ճարտարագետներ
Կատեգորիա:Հայ պետական գործիչներ
Կատեգորիա:Հայ տեխնոլոգներ
Կատեգորիա:Հայաստանի գյուղատնտեսության նախարարներ
Կատեգորիա:Հոկտեմբերի 6 ծնունդներ
Bruise Pristine

**Bruise Pristine**, բրիտանական Placebo խմբի առաջին սինգլն է իրենց անդրանիկ ալբոմից։ Թողարկվել է 1995 թ. մայիսի 12-ին։ 1997 թ.-ին երգը ընտրվել է որպես «Gran Turismo» խաղի սաունդթրեկի մի մաս։

## Պատմություն
Ձայնագրված է երկու տարբերակով՝ սինգլ և թրեք ալբոմներ։ Առաջին տարբերակն ավելի շատ երաժշտություն է։ Երգը մեկ անգամ ևս թողարկվել է 1997 թվականին, և Բեծ Բրիտանայի չարթերում հասել մինչև 14-րդ տեղը։ 1997 թվականին այն դարձել է Gran Turismo խաղի սաունթրեքներց մեկը։

## Երգացանկ
**CD1** 
# "Bruise Pristine" (Radio edit) 
# "Then the Clouds Will Open for Me"
# "Bruise Pristine" (1" Punch mix)

**CD2** 
# "Bruise Pristine"
# "Waiting for the Son of Man"
# "Bruise Pristine" (Lionrock mix)

## Ծանոթագրություններ

Կատեգորիա:1995 սինգլներ
Կատեգորիա:Placebo երգեր
Որդան Կարմիր (ալբոմ)

**Որդան Կարմիր**, հայկական Որդան Կարմիր ռոք-խմբի առաջին պաշտոնական մինիալբոմն է, թողարկվել է 2010 թվականին։

## Երգացանկ
# «Ձայն մը հնչեց» - 2:33
# «Մարդակեր սնկեր» - 3:43
# «Որդան գույներ» - 2:27

## Ծանուցումներ

Կատեգորիա:2010 ալբոմներ
Կատեգորիա:Որդան Կարմիրի ալբոմներ
Ռիդլի Սքոթ

**Ռիդլի Սքոթ** (, ), բրիտանացի պրոդյուսեր, ռեժիսոր, սցենարիստ, դերասան և օպերատոր։ Հանդիսատեսին հայտնի է «Սայրի վազորդ», «Գլադիատոր», «Երկնային արքայություն», «Լավ տարին», «Ռոբին Հուդ» և «Պրոմեթևս» ֆիլմերով։

## Ծանոթագրություններ

Կատեգորիա:1937 ծնունդներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի աթեիստներ
Կատեգորիա:Բրիտանացի դերասաններ
Կատեգորիա:Բրիտանացի պրոդյուսերներ
Կատեգորիա:Բրիտանացի ռեժիսորներ
Կատեգորիա:Նոյեմբերի 30 ծնունդներ
Հարավային Շետլանդյան կղզիներ

**Հարավային Շետլանդյան կղզիներ** (), հրաբխային լեռնային կղզիների կղզեխումբ Ատլանտյան օվկիանոսում, Անտարկտիկական թերակղզուց հյուսիս։ Բաղկացած են 11 մեծ և բազմաթիվ մանր կղզիներից։ Տարածությունը մոտ 4300 կմ² է, բարձրությունը՝ մինչև 2300 մ։ Ծածկված են ձյունով և սառույցով։ Կղզիներում մշտական գործում են մի քանի գիտական կայաններ։ Փոկերի և ծովառյուծների մակաղատեղի է, կա կետորսություն։

## Աշխարհագրություն
մինի|ձախից
Կղզեխումբը ձգվում է հարավ-արևմուտքից մինչև հյուսիս-արևելք և բաժանված է Անտարկտիկական թերակղզուց Բրանսֆիլդ նեղուցով, իսկ Հարավային Ամերիկայից՝ Դրեյկի նեղուցով։ Կղզեխմբում կան բազմաթիվ կղզիներ, սակայն նրանցից շատերը փոքր են։ Կղզեխմբի մակերեսը 3687 կմ² է։

## Պատմություն
Հարավային Շետլանդյան կղզիները հայտնաբերվել են Ուիլյամ Սմիթի կողմից 1819 թվականին։ Երկու տարի անց ռուսական Ֆադեյ Բելինգսհաուզենի և Միխայիլ Լազարևի արշավախումբը տվեց կղզիներին ռուսական անվանումներ։ Կղզիների մեծամասնությունը ունեն կրկնակի անուններ։ Շատ քարտեզների վրա փակագծերում նշվում են երկու անվանումները։

## Բնակչություն
Քանի որ կղզեխմբի կլիման ամենահարմարն է Անտարկտիկայում, կղզիների վրա տեղակայված են տասից ավելի անտարկտիկ կայաններ, այդ թվում ռուսական Բելինգսհաուզենը Քինգ-Ջորջ (Վաթերլոո) կղզու վրա և բուլղարական Սուրբ Կլեմենտ Օխրիդսկիյը Սմոլենսկ (Լիվինգստոն) կղզու վրա։

## Տես նաև
* Անտարկտիկա
* Ֆոլկլենդյան կղզիներ
* Անտարկտիդա


File:Cornwallis_Antarctica.jpg
File:Canoas_entre_el_hielo.jpg
File:Deception-Tourists.jpg
File:Collins_Harbor_100_9687.jpg


Կատեգորիա:Հարավային Շետլանդյան կղզիներ
Կատեգորիա:Անմարդաբնակ կղզիներ
Կատեգորիա:Կղզեխմբեր այբբենական կարգով
Կատեգորիա:Ատլանտյան օվկիանոսի կղզիներ‎
Մեծ Բրիտանիա (կղզի)

մինի|250փք|Մեծ Բրիտանիա կղզին Եվրոպայի քարտեզի վրա

**Մեծ Բրիտանիա** (, , , , ), Բրիտանական կղզիների կազմում ամենամեծ կղզին, ունի 229 848 կմ² մակերես։ Կղզու վրա է գտնվում Միացյալ Թագավորության մեծ մասը՝ Անգլիան, Շոտլանդիան և Ուելս։ Ամբողջ Միացյալ Թագավորության մակերեսն է 244 100 կմ²։

Մեծ Բրիտանիայի հարավային ծայրամասը, Լիզարդ թերակղզին, գտնվում է հյուսիսային լայնության 50 աստիճանի վրա, իսկ ամենահյուսիսային կետը հյուսիսային լայնության 60 աստիճանի վրա։

Հյուսիսից հարավ Մեծ Բրիտանիա կղզու երկարությունը կազմում է 966 կմ, իսկ ամենամեծ լայնությունը երկու անգամ փոքր է։ Կղզին շրջապատված է Ատլանտյան օվկիանոսի ջրերով արևմուտքից և հյուսիսից և Հյուսիսային ծովով արևելքում։ Մեծ Բրիտանիա կղզին բաժանված է Շվեդիայից և Դանիայից ծանծաղ Հյուսիսային ծովով, իսկ Ֆրանսիայից Լա Մանշ և Պա-դե-Կալե նեղ նեղուցներով։

Ժամանակակից ափեզրը ձևավորվել է համեմատաբար ուշ։ Կղզու ափեզրը չափազանց կտրտված է բազմաթիվ ծովածոցերով (ֆյորդերով հյուսիսում և գետային էստուարիաներով հարավում)։ Կղզու կենտրոնական մասում տեղաբաշխված են Պենինյան լեռները։

Ամենամեծ թերակղզիները՝ Ուելսը և Կորնուոլը։

## Արտաքին հղումներ

* Interactive map of Great Britain 
* Coast – the BBC explores the coast of Great Britain
* Administrative map of Great Britain – from the Ordnance Survey; various formats
* The British Isles
* 200 Major Towns and Cities in the British Isles
* CIA Factbook United Kingdom 

Կատեգորիա:Միացյալ Թագավորության կղզիներ
Կատեգորիա:Ատլանտյան օվկիանոսի կղզիներ
Կատեգորիա:Կղզիներ այբբենական կարգով
Իռլանդիա (կղզի)

**Իռլանդիա** ( ,  , ), Եվրոպայի մեծությամբ երրորդ կղզին է (Մեծ Բրիտանիայից և Իսլանդիայից հետո), երկու ամենամեծ Բրիտանական կղզիներից արևմտյանը։

## Անվանում
«Իռլանդիա» անվանումը գալիս է կղզու անգլերեն անվանումից (Ireland), որը կազմված է իռլանդերեն «Էիրե» (Éire, «Իռլանդիա») բառից կամ դրանից բխած ցեղանունից և անգլերեն «-լանդ»՝ «երկիր» իմաստով վերջածանցից։ «Էիրե» իռլանդերեն անվանումն առաջացել է հին իռլանդերեն «Էրիու» (Ériu) բառից, որն Իռլանդիա կղզու՝ ինչպես նաև իռլանդական առասպելաբանության աստվածուհիներից մեկի անունն է։ Մեկ վարկածի համաձայն՝ «Էրիու» անունը բխում է կելտական նախալեզվի *Φīweryū բառից, որն էլ գալիս է հնդեվրոպական *piHwerjon- («պտղաբեր երկիր» կամ «լիաբեր երկիր» իմաստով) բառից, որի արմատն է *peyH- («յուղ, ճարպ»)։ Մեկ այլ մեկնաբանությամբ «Էրիու» անունը ծագում է հնդեվրոպական *h₂uer («հոսող ջուր») արմատից։ Անցյալում Իռլանդիա անվանումը մեկնաբանվել է որպես «արևմտյան կղզի», ինչը գիտականորեն հիմնավորված չէ։

## Պատմություն
### Նախապատմություն
Վերջին սառցադաշտային ժամանակաշրջանում և մինչև մ.թ.ա. մոտ 16000 թվականը Իռլանդիայի մեծ մասը ծածկված էր սառույցով։ Ծովի հարաբերական բարձրությունը 50մ-ից պակաս է, ինչի արդյունքում Իռլանդիայի և Մեծ Բրիտանիայի միջև ձևավորվեց սառցե կամուրջ։ Ք.ա. 14000 թվականին այս սառցե կամուրջը գոյություն ուներ Հյուսիսային Իռլանդիայի և Շոտլանդիայի միջև, իսկ մ.թ.ա. 12000 թվականին Իռլանդիան ամբողջովին անջատված էր Մեծ Բրիտանիայից։ Ավելի ուշ՝ մ.թ.ա. 6100 թվականին, Մեծ Բրիտանիան անջատվեց Եվրոպայից։ 2021 թվականից ի վեր Իռլանդիայում մարդկային գործունեության ամենավաղ ապացույցները թվագրվում են 33000 տարի առաջվան։

Մ.թ.ա. 4000 թվականից որոշ ժամանակ առաջ նեոլիթյան վերաբնակիչները ներմուծեցին հացահատիկային կուլտուրաներ, ընտելացրին կենդանիներ, ինչպիսիք են խոշոր եղջերավոր անասունները և ոչխարները, և կառուցեցին մեծ փայտե շենքեր և քարե հուշարձաններ։

## Տեղաբաշխումը և չափերը
Գտնվում է 6° 20' - 10° 20' ամ. ե. և 51° 25' - 55° 23' հս. լ. (ծայրագույն հյուսիսային կետը՝ Մալին Հեդ հրվանդանն է Ինիշոուեն թերակղզու վրա)։ Արևելքից շրջապատված է Իռլանդական ծովը, ինչպես նաև Սբ. Գեորգի և Հյուսիսային նեղուցները, արևմուտքից, հյուսիսից և հարավից Ատլանտյան օվկիանոսով։ Արևմուտքից արևելք ձգվում է մոտ 300 կմ, հյուսիսից հարավ՝ մոտ 450 կմ։ Կղզու մակերեսը կազմում է 84 հազար կմ2 (աշխարհում 12-րդ տեղը)։

## Ծանոթագրություններ

## Արտաքին հղումներ
* Իռլանդիան Բրիտանիկա հանրագիտարանում 
* Իռլանդիայի պատմության մասին հիմնական փաստաթղթերը 

Կատեգորիա:Բաժանված տարածաշրջաններ
Կատեգորիա:Բրիտանական կղզիներ
Կատեգորիա:Երկրների միջև բաժանված կղզիներ
Կատեգորիա:Իռլանդիայի աշխարհագրություն
Կատեգորիա:Կղզիներ այբբենական կարգով
Կատեգորիա:Միացյալ Թագավորության կղզիներ
Նորմանդյան կղզիներ

մինի|աջից|Նորմանդյան կղզիներ
**Նորմանդյան կղզիներ** (, , ), կամ **Նորմանդական կղզիներ**, Չանելայլանդս, կղզիների խումբ Լա Մանշ նեղուցում, Կոտանտեն թերակղզու արևմտյան ափի մոտ։ Պատկանում են Մեծ Բրիտանիային։ Տարածությունը 196 կմ² է, բնակչությունը՝ 125 հազար (1978 թվական)։ Բաղկացած են Ջերսի և Գեռնսի խոշոր ու մի շարք մանր կղզիներից։ Կազմված են գնեյսներից ու գրանիտներից։ Կան մարգագետիններ, բանջարաբուծություն, ծաղկաբուծություն, ձկնորսություն։

Կղզիների խումբը կազմված է երկու մեծ՝ Ջերսի և Գերնսի կղզիներից, մի քանի փոքր կղզիներից և բազմաթիվ կղզյակներից և ժայռերից։ Կղզեխումբը գտնվում է Նորմանդիայից արևելք։

Հիմնական կղզիները Ջերսին և Գերենսին մտնում են Մեծ Բրիտանիայի թագավորական հողերի կազմի մեջ և կառավարվում են թագուհու կողմից, սակայն չեն մտնում Մեծ Բրիտանիայի կազմի մեջ և չեն կազմում Եվրամիության մաս, սակայն հանդիսանում են Եվրոպական մաքսային տարածքի մաս։ Կղզիների հարավային մասը, Շոզե կղզեխումբը, գտնվում է Ֆրանսիայի սահմանների մեջ (Մանշ դեպարտամենտ)։

Մակերեսը՝ 194 կմ² (Գերնսի - 78 կմ², Ջերսի - 116 կմ²)։ Ամենամեծ քաղաքը՝ Սենտ-Հելյեր (սենտ-Էլյե)։ Կղզիների վրա զարգացած են անասնաբուծությունը և ձկնորսությունը։

Կղզիների բնակչությունը կազմում է մոտ 160 000 մարդ (2009)։ Ազգային կազմությունը (2008)
* անգլիացիներ - 56 %
* ֆրանսիացիներ - 40 %
* բելգիացիներ - 2 %
* հոլանդացիներ - 1 %
* այլ - 1 %

## Ծանոթագրություններ

Կատեգորիա:Անգլիախոս երկրներ և տարածքներ
Կատեգորիա:Եվրոպական միության հատուկ տարածքներ
Կատեգորիա:Եվրոպայի կախյալ տարածքներ
Կատեգորիա:Նորմանդյան կղզիներ
Կատեգորիա:Ֆրանսիայի պատմություն
Օրկնեյան կղզիներ

**Օրկնեյան կղզիներ** (, , հնում կոչվել են **Օրկադյան կղզիներ**), կղզեխումբ Շոտլանդիայի հյուսիսային մասում, տեղաբաշխված է Մեծ Բրիտանիա կղզու և Շետլանդյան կղզիների միջև, հանդիսանում է Նորվեգիական ծովի և Հյուսիսային ծովի բաժանող կետը։

Ընդհանուր մակերեսն է 990 կմ², որից 523 կմ² «հիմնական կղզի»՝ Մեյնլենդն է։ Վարչական կենտրոնը և ամենամեծ բնակավայրն է Քերքուոլը։

Կղզիները կազմում են Շոտլանդիայի 32 շրջաններից մեկը։

Կղզեխմբի կղզիներից մոտ քսանը բնակելի են։

## Ծանոթագրություններ

Կատեգորիա:Օրկնեյան կղզիներ
Կատեգորիա:Շոտլանդիայի կղզիներ
Կատեգորիա:Միացյալ Թագավորության կղզիներ
Կատեգորիա:Կղզեխմբեր այբբենական կարգով
Ջումա մզկիթ (Գանձակ)

**Գանձակի Ջումա մզկիթ** (*Շահ Աբասի մզկիթ*), գտնվում է Գանձակ քաղաքի կենտրոնում։ Նաև տաճարը հաճախակի կոչվում է «Շահ Աբասի մզկիթ», քանի որ կառուցվել է նրա գահակալության տարիներին։

Կառուցվել է 1606 թվականին Շեյխ Բահեդին Մուհամեդ Ամիլ ճարտարապետի նախագծով։ 1776 թվականին մզկիթի շենքին երկու մինարե է ավելացվել։ Կառուցված է Գանձակի համար ավանդական աղյուսից։ Մզկիթին կից երկար ժամանակ մեդրես էր գործում, որտեղ մի ժամանակ գեղագրություն էր դասավանդում հայտնի բանաստեղծ և գիտնական Միրզա Շաֆի Վազեհը։

2008 թվականին մզկիթի շենքը հիմնավորապես վերանորոգվել է։ Աշխատանքների ժամանակ գտնվել են ցարական Ռուսաստանի թղթադրամներ։ Այդ հայտնաբերումը թույլ է տալիս եզրակացնել, որ վերջին վերանորոգման աշխատանքները մզկիթի տարածքին կատարվել են 1910 թվականին, այլ ոչ թե 18-րդ դարում՝ Ջավադ խանի օրոք, ինչպես ենթադրվում էր որոշ ժամանակ առաջ։

## Ծանոթագրություններ

## Արտաքին հղումներ
* Ստեղծվել է Շահ Աբսի մզկիթի մանրօրինակը

Կատեգորիա:Գանձակի մզկիթներ
Շոտլանդիայի դրոշ

մինի|ձախից|Թագավորական շտանդարտ
**Շոտլանդիայի դրոշ** (, , ), Շոտլանդիայի պաշտոնական պատմական խորհրդանիշը, շոտլանդացի ժողովրդի ազգային դրոշ, կապույտ ուղղանկյուն է, սպիտակ շեղ խաչով։ Կողմերի հարաբերությունը կանոնակարգված չէ, սովորաբար օգտագործվում են 2։3 կամ 3։5 չափերով։
Անկյունագծային շերտերի լայնությունը կազմում է դրոշի լայնության 1/5 մասը։

## Ծանոթագրություններ

Կատեգորիա:1286 դրոշներ
Կատեգորիա:Մեծ Բրիտանիայի դրոշներ
Կատեգորիա:Շոտլանդական մշակույթ
Ուելսի դրոշ

**[[Ուելս]]ի [[դրոշ]]**, ներկայացնում է կարմիր վիշապ () սպիտակ և կանաչ ֆոնին։ Օրենսդրորեն ընդունվել է 1959 թվականին, չնայած կարմիր վիշապը հանդիսանում է Ուելսի խորհրդանիշը անհիշելի (տարածված կարծիքով հռոմեական ժամանակներ) ժամանակներից։ Միջին դարերում (Թյուդորների հարստության ժամանակ) սպիտակ և կանաչ գույները նույնպես նույնացվում են Ուելսի հետ։ Սա միակն է Միացյալ Թագավորության մասերի դրոշներից, որը չի ներառվել նրա դրոշի մեջ, ինչը առաջացնում է որոշակի քննադատություն։

## Ուելսի այլ դրոշներ

### Պատմական դրոշներ

## Ծանոթագրություններ

## Արտաքին հղումներ
* Ուելսի դրոշը Fotw.net կայքում 

## Տես նաև
* Ուելսի թագավորական նշան

Կատեգորիա:1959 դրոշներ
Կատեգորիա:Մեծ Բրիտանիայի դրոշներ
Կատեգորիա:Ուելսի մշակույթ
Մեծ Մանչեսթեր

աջից|մինի|Մեծ Մանչեսթեր կոմսությունը
**Մեծ Մանչեսթեր** (), ավանդական և մետրոպոլային կոմսություն Մեծ Բրիտանիայի հյուսիսարևմտյան մասում։ Մտնում է Հյուսիսարևմտյան Անգլիայի մեջ։ Բնակչությունը կազմում է 2,7 մլն. մարդ (2014 թվականի տվյալներով)։ Կազմված է 10 մունիցիպալ շրջաններից։ Կազմավորվել է 1974 թվականի ապրիլի 1-ին։

## Ծանոթագրություններ

Կատեգորիա:Անգլիայի կոմսություններ
Արթուր Միլլեր

**Արթուր Աշեր Միլլեր** (, ), ամերիկացի թատերագիր և արձակագիր։ 1956-1961 թվականներին ամուսնացած է եղել Մերիլին Մոնրոյի հետ (վերջինիս երրորդ ամուսինն էր)։

Ծնվել է հրեաների ընտանիքում, որոնք Նյու Յորք էին ներգաղթել Ավստրիայից։ Գրել է մի շարք երկեր, որոնք արտացոլված են համաշխարհային պատմության կարևոր իրադարձություններ։ «Մանրավաճառի մահը» թատերգության համար Արթուր Միլլերին շնորհվել է Պուլիտցերյան մրցանակ։

## Ծանոթագրություններ

## Արտաքին հղումներ
* Արթուր Միլլերի պիեսները
* Արթուր Միլլերի Բուլդոգ պատմվածքը

Կատեգորիա:Ամերիկացի գրողներ
Կատեգորիա:Միչիգանի համալսարանի շրջանավարտներ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Պուլիցերյան մրցանակակիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի արձակագիրներ
Կատեգորիա:Ամերիկացի դրամատուրգներ
Կատեգորիա:Ամերիկացի սցենարիստներ
Կատեգորիա:Ամերիկացի լրագրողներ
Կատեգորիա:Ամերիկացի վիպասաններ
Կատեգորիա:«Էմմի» մրցանակի դափնեկիրներ
Կատեգորիա:Պոստմոդեռնիստ գրողներ
Կատեգորիա:Մերիլին Մոնրո
Կատեգորիա:Ամերիկացի պատմվածքագիրներ
Կատեգորիա:Սրտամկանի ինֆարկտից մահացածներ
Meds

**Meds** (), բրիտանական Placebo ալտերնատիվ ռոք խմբի հինգերորդ ալբոմն է։ Թողարկվել է 2006 թ. մարտի 13-ին Virgin Records ձայնագրման լեյբլի կողմից։ 2006 թ. հունվարի 17-ին ալբոմը գողացվեց iTunes ինտերնետ-խանութից և անօրեն տարածվեց համացանցում։ Ալբոմի ձայնագրմանը մասնակցել են Մայքլ Սթայփը՝ R.E.M. խմբից և Էլիսոն Մոսսհարթը՝ The Kills խմբից։ Որոշ տարածաշրջաններում ալբոմը թողարկվել է պահպանման համակարգով (Copy Control)։

## Երգացանկ
;**Պաշտոնական թողարկում**

; **ԱՄՆ վերաթողարկում**

## Ծանուցումներ

Կատեգորիա:2006 ալբոմներ
Կատեգորիա:Placebo ալբոմներ
Էկլեկտիզմ

[right|thumb|300px|[Բոսկոլո Բուդապեշտ հոթելը, Բուդապեշտ (Հունգարիա)]]
**Էկլետիզմ** ( «ընտրում եմ» բառից), փիլիսոփայական համակարգի ստեղծման եղանակ՝ տարբեր դրույթներ հաշվի առնվելով, որոնք փոխառնված են այլ փիլիսոփայական համակարգերից։ Այս տերմինն առաջին անգամ օգտագործվել է 2-րդ դարում ալեքսանդրիացի փիլիսոփա Փոթամոնի կողմից, որի մասին Դիոգենես Լայերտացին գրել է իր «Հայտնի փիլիսոփաների կյանքի, ուսմունքի և ասույթների մասին» տրակտատի վերջում։

## Ճարտարապետություն և արվեստ
Էկլեկտիկա տերմինն արվեստի մեջ օգտագործվում է նրա համար, որպեսզի բնութագրի մի աշխատանքի մեջ օգտագործված տարբեր պատմական ոճերը։ Այն հիմնականում մեծ կիրառություն ունի ճարտարապետությունում և դեկորատիվ արվեստում։ Այս տերմինը երբեմն օգտագործվում է 19-րդ դարի ճարտարապետական ոճը բնութագրելու համար, որը հաջորդել էր Նեոկլասիցիզմին (1820 թ.), բայց 1970 թ.-ից սկսած այդ ոճի զարգացումն արդեն վերագրում են Հիստորիցիզմին։

## Գրականություն
* 

## Ծանոթագրություններ

Կատեգորիա:Ճարտարապետական ոճեր
Կատեգորիա:Փիլիսոփայական շարժումներ
Կատեգորիա:Փիլիսոփայական ուղղություններ և դպրոցներ
Կատեգորիա:Փիլիսոփայական տեսություններ
Շետլանդյան կղզիներ

thumb|left|200px|Շետլանդյան կղզիների դրոշը
**Շետլանդյան կղզիներ** (), կղզեխումբ (100-ից ավելի կղզիներ) Ատլանտյան օվկիանոսի հյուսիսարևելյան մասում, Մեծ Բրիտանիայի կազմում՝ Շոտլանդիայից հյուսիս-արևելքում։ Կղզեխումբը գտնվում է նաև հյուսիս-արևելք Օրկնեյան կղզիներից, և 270 կմ հարավ-արևելք Ֆարերյան կղզիներից և հանդիսանում է Նորվեգիական և Հյուսիսային ծովերի բաժանիչ կետը։

Ընդհանուր մակերեսը՝ 1466 կմ², որից 967 կմ² բաժին է ընկնում «հիմնական կղզի», Մեյնլանդին։ Խոշոր կղզիներ են Ելը, Անստը, Ֆետլարը։ Մակերևույթը բլրավոր հարթավայրեր ու սարավանդներ են՝ կազմված բյուրեղային թերթաքարերից և քվարցիտներից։ Կան տորֆաճահիճներ, մարգագետիններ, թռչնաշուկաներ։ Զբաղվում են ձկնորսությամբ, անասնապահությամբ։ Շոտլանդական կղզիների մոտ կա ծովային նավթարդյունահանություն։

Կղզիները կազմում են Շոտլանդիայի 32 շրջաններից մեկը։

Ավելի քան հարյուր կղզիներից բնակեցված են ընդամենը քսանը՝ Անստը, Բարան, Բրեսեյը, Վայլան, Էլը, Մակլ-Ռոն, Մեյնլանդը (հիմնական կղզի, որտեղ գտնվում է Լերուիկը), Պապա-Ստուրը, Տրոնդրան, Ուելսեյը, Ֆետլարը և Ֆուլան։

## Ծանոթագրություններ

## Արտաքին հղումներ
* VisitShetland.com
* ShetlandFood.com 
* Շետլանդյան դիալեկտ
* Անհայտ Շոտլանդիան - Շետլանդյան կղզիներ
* Շետլանդյան կղզիների խորհուրդ
* Շետլանդյան պատկերներ 

Կատեգորիա:Շոտլանդիայի կղզիներ
Կատեգորիա:Ատլանտյան օվկիանոսի կղզիներ
Կատեգորիա:Կղզեխմբեր այբբենական կարգով
Կատեգորիա:Միացյալ Թագավորության կղզիներ
Անժելիկա Հյուսթոն

**Անժելիկա Հյուսթոն** (, ), կինոյի և հեռուստատեսության ամերիկացի դերասանուհի, ռեժիսոր, պրոդյուսեր, նախկին ֆոտոմոդել է, ռեժիսոր Ջոն Հյուսթոնի դուստրը։

Մեծ հռչակ է ձեռք բերել, կերտելով Մարտիշա Ադամսի դերը՝ Ադամսների ընտանիքը ֆիլմում։ Ծնվել է Սանտա Մոնիկայում, Կալիֆորնիայում։ Մանկությունը անց է կացրել Իռլանդիայում և Անգլիայում։ Նկարահանվել է Հավերժական սիրո պատմություն ֆիլմում։ «Օսկար» հեղինակավոր կինոմրցանակի է արժանացել «Երկրորդ պլանի կանացի դերի լավագույն կատարում» անվանակարգում՝ իր հոր նկարահանած «*Prizzi's Honor*» (1985) ֆիլմում տպավորիչ դերակատարումով հանդես գալու համար։ Բացի այդ, «Ոսկե գլոբուս» և Satellite մրցանակներ է ստացել «Երկաթե ծնոտներով հրեշտակները» («Iron Jawed Angels») հեռուստասերիալում (2005 թ.) լավագույն դերակատարման համար։ Թե՛ որպես դերասանուհի, թե՛ որպես կինոռեժիսոր ու պրոդյուսեր՝ բազմիցս առաջադրվել է ամենատարբեր մրցանակների, այդ թվում՝ «Էմմի»-ի և BAFTA-ի։

Անժելիկա Հյուսթոնն իր ուժերը փորձել է նաև գրականության ասպարեզում և արդեն հեղինակել ու հրատարակել է երկու գիրք՝ *A Story Lately Told* (2013) և *Watch Me* (2014):

## Ֆիլմագրություն
### Կինո

## Ծանոթագրություններ

## Արտաքին հղումներ

* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Թատրոնի դերասանուհիներ
Կատեգորիա:Ինքնակենսագիրներ
Կատեգորիա:Ամերիկացի կին ռեժիսորներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի հեռուստապրոդյուսերներ
Կատեգորիա:Հոլիվուդյան փառքի ծառուղի
Կատամարան

**Կատամարան** (թամիլերեն கட்டு மரம் *կատտումառամ*, բառացիորեն - կապված գերաններ)
# Լաստ Հնդկական օվկիանոսի ասիական ափեզրում ապրող ազգերի մոտ։
# Երկու իրան ունեցող նավ։ Նավի իրանները միանում են իրար վերևից *կամուրջով* (ֆերմային կամ տախտակամածային տիպի)։
# Կատամարանի տեսակը, երբ կա կողքից կախված հավասարկշռող լողան, կոչվում է *[[պրոա]]*։

## Պատկերասրահ

Պատկեր:Priests traveling across kealakekua bay for first contact rituals.jpg|Պոլինեզիական կատամարան
Պատկեր:Katamaran in Dover (1).jpg|Speed Ferries ընկերության արագընթաց լաստանավ Դուվրի նավահանգստում
Պատկեր:USN Joint Venture (HSV-X1).jpg|HSV-1 ''Joint Venture'', մեծ, փորձնական, արագընթաց, ռազմական կատամարան, կառուցվել է Incat-ի կողմից
Պատկեր:F1 ChampBoat Minneapolis 2006.jpg|Սպորտային շարժիչավոր կատամարան (Գրան-պրի ԱՄՆ, 2006)
Պատկեր:Gaebler catamaran.jpg|«Տորնադո» դասի առագաստավոր օլիմպիական դասի սպորտային կատամարան
Պատկեր:Katamaran-wiosla.jpg|Ժամանակակից թիավարվող կատամարան


## Տես նաև
* Տրիմարան
* SWATH

## Ծանոթագրություններ

Կատեգորիա:Նավի տեսակներ
Նորմանդիա

[thumb|[Մոն Սեն Միշել լեռը]]
thumb|Նորմանդիայի քարտեզ
**Նորմանդիա** (), պատմական շրջան Ֆրանսիայի հյուսիս-արևմուտքում, այժմ ներառում է երկրի երկու շրջան՝ Վերին Նորմանդիա և Ստորին Նորմանդիան։ Հայտնի է իր ֆերմաներով, խնձորի այգիներով և կաթնարդյունաբերությամբ, իսկ առաջին հերթին պանիրներով, այնպիսիք, ինչպիսին են Կամամբեր, Լիվարո և Պոն լ'Էվեկ։

Հիմնական քաղաքներն են Կան, Շերբուր, Էվրյո, Ռուան, Հավր, Դեպ։

Նորմանդիայի տերիտորիայում են Կալվադոս, Մանշ, էր, Ծովամերձ Սեն, մասամբ նաև Օրն դեպարտամենտները։ Տարածությունը 28 հզ․ կմ² է, բն․ 3,2 մլն, գլխավոր քաղաքը՝ Ռուան։ Անվանումն ստացել է X դ․ առաջին կեսին, այդ տերիտորիան նվաճած նորմաններից։ 

## Արտաքին հղումներ
* Նորմանները, Եվրոպայի ժողովուրդ։ Նորմանների ժառանգությունը, 10 - 12-րդ դարեր  
* Նորմանդիայի լուսանկարների պատկերասրահ  
* Normandie Web — Նորմանդիայի մասին համայնքայկին վեբ կայք 
* Նորմանդիայի տուրիստական ցուցատախտակ  
* Լե Հավրը Աշխարհի ժառանգության կայքում  
* [D-Օրը [1944]] հունիսի 6 

Կատեգորիա:Նորմանդիա
Կատեգորիա:Ֆրանսիայի աշխարհագրություն
Կատեգորիա:Պատմական մարզեր
Կատեգորիա:Բաժանված տարածաշրջաններ
Voguéo

thumb|Voguéo կատամարանը
right|thumb|Voguéo ուղեգծի սխեմա
**Voguéo**, Փարիզի հասարակական տրանսպորտի մաս, իրենից ներկայացնում է ջրային կատամարաններով ուղեգիծ։ Այս ծառայությունը գործարկվեց Փարիզում 2008 թվականի հունիսի 28-ին, Սեն և Մարնա գետերի վրա, այն սկսվում է Աուստերլից կայարանի մոտից 13-րդ շրջանում և ավարտվում Մեզոն-Ալֆորտի Վետերինարական դպրոցի մոտ։ Այս պահին Vogueo կանգնեցված է, նախատեսվում է շրագրի վերագործարկումը և ընդլայնումը 2013 թվականին։

## Նկարագիրը
Ուղեգիծը զբաղեցնում է միջինում 35 րոպե։ Ի տարբերություն տուրիստական զբոսանավերի և կատերների, Voguéo-ն մետրոյի, տրամվայի և ավտոբուսների հետ միասին հանդիսանում է ֆրանսիական մայրաքաղաքի տրանսպորտային համակարգի մաս, հետևաբար Voguéo կատամարանների վրա գործում է pass Navigo տեսակի տոմսերը։ Միանգամյա ուղևորությունների համար տոմս կարելի է գնել անմիջականորեն նստելիս (3 եվրո 2010 թվականի մայիս)

## Նախագծի պատմությունը
Voguéo-ի ժամանակակից նախագիծը մասնակիորեն կրկնում է Սենի վրա մարդատար նավարկության Սյուրենի և Մեզոն Ալֆորի միջև գործող ուղևորափոխադրումը, որը աշխատում էր ընդհուպ մինչև XX դարի սկիզբը, և վերացավ մետրոյի կառուցման հետ մեկտեղ։
720px|thumb|center|upright=2|Սենի վրայով ուղևորափոխադրումը XX դարի սկզբում

## Ծանոթագրություններ

## Արտաքին հղումներ
* Voguéo-ի պաշտոնական կայքը 

Կատեգորիա:Փարիզի տրանսպորտ
Կատեգորիա:Քաղաքների գետային տրանսպորտ
Բորնհոլմ

**Բորնհոլմ** (), կղզի Բալթիկ ծովի հարավարևմտյան մասում, պատկանում է Դանիային։ Բնակչությունը՝ 41 802 մարդ (2011)։
Կղզին և մի քանի մոտ գտնվող կղզիները կազմում են Բորնհոլմ համայնքը, որը տնում է Մայրաքաղաքային շրջանի կազմի մեջ։ Գլխավոր քաղաքը և նավահանգիստն է Ռյոնեն։

Կղզին գտնվում է 169 կմ արևելք Կոպենհագենից և 35 կմ հարավ-արևելք Շվեդիայի տարածքից։

## Ծանոթագրություններ

Կատեգորիա:Բալթիկ ծովի կղզիներ
Կատեգորիա:Դանիայի կղզիներ
Կատեգորիա:Կղզիներ այբբենական կարգով
Լճային երկրամաս (Մեծ Բրիտանիա)

thumb|350px|Լճային երկրամասը Մեծ Բրիտանիայի քարտեզի վրա
**Լեյկ-Դիստրիկտ ազգային պարկ** կամ **Լճային երկրամաս** (), ազգային արգելոց Անգլիայում։ Այս տարածքը հայտարարվել է արգելոց 1951 թվականին, որպեսզի հնարավոր լինի պահպանել բնության այս անկյան գեղեցկությունը սերունդների համար։

Լճային երկրամասը հանրահայտ է իր լեռնային և լճային լանդշաֆտներով։ Այստեղ են սկսվում Չևիոտյան բլուրները, որոնք ծառայում են որպես բնական աշխարհագրական սահման Շոտլանդիայի հետ։ Զառիթափ սարերը, ցածրադիր կանաչ ձորերը, խորհրդավոր լճերը դարձել են բազմաթիվ բանաստեղծների և արվեստագետների ոգեշնչման աղբյուր։ Այստեղ են ապրել Ուիլյամ Վորդսվորտը և Բեատրիս Փոտտերը (տես լճային դպրոց)։

Լեյկ-Դիստրիկտը Մեծ Բրիտանիայի բոլոր 14 ազգային արգելոցներից ամենաշատ հաճախվողն է։ Արգելոցի ամբողջ տարածքը գտնվում է Կամբրիա լեռնային շրջանում, ավելին քան 3000 ֆուտ (~900 մետր) բարձրության վրա ծովի մակերևույթից, այս տեղանքը հանդիսանում է Անգլիայի ամենաբարձրադիր մասը։ Արգելոցի տարածքում է գտնվում Անգլիայի ամենաբարձր կետ Սքոֆել-Պայկ կեռը։

## Արտաքին հղումներ
* Լճային երկրամաս ազգային արգելոցի պաշտոնական կայք  
* Լճային երկրամասի լուսանկարներ 

Կատեգորիա:Մեծ Բրիտանիայի արգելոցներ
Կատեգորիա:Կամբրիա
Կատեգորիա:Լճերի խմբեր
Կատեգորիա:Համաշխարհային ժառանգության նախնական ցանկ
Ֆալստեր

**Ֆալստեր** (), կղզի հարավարևելյան Դանիայում, գտնվում է Բալթիկ ծովում։ Կղզին հանդիսանում է դանիական Զելանդիա շրջանի մաս և գտնվում է Գուլբորգսուն համայնքի կառավարման տակ։

Ֆալստերի մակերեսը կազմում է 514 կմ²։ Կղզու բնակչությունը 43 398 մարդ է, 2010 թվականի տվյալներով։ Բնակչության խտությունը կազմում է 84,4 մարդ/կմ²։

Կղզու վրայի ամենամեծ քաղաքն է Նյուկյոբինգ Ֆալստերն է։ Այստեղ է բնակվում կղզու ամբողջ բնակչության 40 %։

Կղզին միացած է Զելանդիա և Լոլան կղզիների հետ եվրոպական E47 ավտոմայրուղով, որը միացնում է Համբուրգը և Կոպենհագենը։ Կղզու վրա զարգացած է տրանսպորտային ենթակառուցվածքը։

Առանձնահատուկ հետաքրքրություն են ներկայացնում տուրիստների համար «Միջնադարյան կենտրոնը» () (թանգարան բաց երկնքի տակ) և Կլոստերյան կիրխան ()։

## Կղզու պատմություն
Միջին դարերից մինչև 1766 թվականը Ֆալստերի մեծ մասը հանդիսանում էր դանիական թագավորների մասնավոր սեփականությունը։ Կղզու երկու հիմնական քաղաքները Նյուկյոբինգը և Ստուբեկյոբինգը հիմնադրվել են XII դարի վերջում։ Մոտ 1231 թվականին Վալդեմար II թագավորի օրոք կազմվել է կղզում առկա ամբողջ ունեցվածքի մանրակրկիտ ցանկը, որը դարձել է Վալդեմարի հողային գրքի հիմքը։

1766 թվականին կղզին բաժանվել է 10 ֆերմաների և վաճառվել է աճուրդում։ 1778-ից մինչև 1860 ընկած ժամանակահատվածում կղզու վրա կազմակերպվեցին համայնքներ։

## Ծանոթագրություններ

Կատեգորիա:Դանիայի կղզիներ
Կատեգորիա:Բալթիկ ծովի կղզիներ
Կատեգորիա:Կղզիներ այբբենական կարգով
Համբեր (գետ)

**Համբեր** (), էստուար Անգլիայի արևելյան ափեզրին, որը ձևավորվում է Թրենթ և Ուզ գետերով։ Թափվում է Հյուսիսային ծով։ Գետի վրայով է անցնում Համբեր կամուրջը։ Համբերը հանդիսանում է Արևելյան Յորքշիրի ռայդինգի և Հյուսիսային Լինքոլնշիրի սահմանը։ Նավարկելի է մեծ նստվածքով նավերի համար։

## Անվանում
Ենթադրում են, որ անվանումն առաջացել է կելտական hu ― «լավ» և amber ― «գետ» բառերի միացումից։

## Ծանոթագրություններ

Կատեգորիա:Անգլիայի գետեր
Կատեգորիա:Էստուարներ
Կատեգորիա:Հյուսիսային ծովի ավազանի գետեր